Document ID: /roh_data/filtered/fineweb-2-filterrobots_roh.jsonl.gz/54144

En Svizra hai dà la sonda da mezdi problems da pajar electronic. La Postfinance sco era Twint han annunzià disturbis. Il motiv per quels n'era l'emprim anc betg cler. Il suentermezdi ha lura la Postfinance annunzià via Twitter, ch'i dettia in disturbi tecnic.
Apparentamain n'eran betg tut ils servetschs da pajar pertutgads. Sin il portal online «allestörungen.ch» haja dà pliras tschient annunzias da disturbis – quantas persunas ch'eran propi pertutgadas, n'è dentant betg cler.